Mamuka Mamulašvili

Mamuka Mamulašvili (gruusia keeles: მამუკა (უშანგი) მამულაშვილი; ukraina keeles: Мамука Мамулашвілі; sündinud 22. aprillil 1978 Tbilisis Gruusias), hüüdnimega Ushangi, on Ukraina vägede koosseisus võitleva Gruusia Rahvusleegioni komandör.

 Elulugu 
Tema isa oli Nõukogude armee ohvitser ja hilisem Gruusia armee kindral Zurab Mamulašvili. Tema õde Nona Mamulašvili on poliitik ja Gruusia parlamendi saadik. 

Mamulašvili võitles 14-aastaselt koos oma isaga Gruusia-Abhaasia sõjas (1992–1993). Langes venelaste kätte vangi ning teda piinati seitse kuud enne, kui vabastati.

"Grusiinid andsid alla, sest venelased püüdsid kinni külakooli lapsed ja ähvardasid nad võitluse jätkudes hukata. Kättemaksuks ei lasknud venelased grusiine aga maha, vaid piinasid julmalt. Mamuka veetis üksikkongis kolm kuud. Süüa sai kaks korda nädalas ja vett. Valvurid peksid vange regulaarselt ja töötlesid psühholoogiliselt. Alaealise Mamuka leidsid vanglast Punase Risti töötajad ja nõudsid talle inimlikumaid tingimusi. Venelaste moodi nägi see välja nii, et poiss viidi ühe valvuri majja, söögiks anti riknenud toitu ja regulaarselt peksid teda temavanused noorukid. Neli päeva pärast „inimlikumatesse tingimustesse“ paigutamist Mamuka põgenes. Ta lidus kuuvalges metsa poole, kuni mõistis, et tema põgenemise eest isa ellu ei jäeta. Poiss naasis vanglasse. Seitse kuud pärast vangi langemist pääses Mamuka vangide vahetusega koju. Tema isa jäi vangi kokku kaheks aastaks."„Läksin 14-aastasena sõtta. Pilt kevadpäikese all lebavatest vaenlaste surnukehadest kummitab mind siiani“ Maaleht, 30. juuni 2023 Sai oma sõjaliste teenete eest ainsa alaealisena Gruusia Vahtang Gorgasali 3. järgu ordeni (umbes võrdväärne Eesti Vabadusristiga).https://www.5.ua/suspilstvo/za-chaycom-komandyr-hruzynskoho-natsionalnoho-lehionu-mamuka-mamulashvili-na-5-kanali-179231.html 

16-aastaselt läks välisvabatahtlikuna Esimesse Tšetšeenia sõtta (1994–1996) Vene vägede vastu võitlema.https://web.archive.org/web/20200401113157/http://georgiatoday.ge/news/3112/American-Ex-Paratrooper-Joins-Georgian-Legion-Fighting-in-Ukraine 

Pärast Esimest Tšetšeenia sõda sõitis Pariisi ja õppis ülikoolis rahvusvahelisi suhteid. Võitles Gruusia eest 2008. aasta Vene-Gruusia sõjas ja töötas 2009–2012 Gruusia kaitseministri sõjalise vanemnõunikuna. 

Gruusia Sportliku Vabavõitluse (MMA- Mixed Martial Arts) Föderatsiooni president. 

2013. aastal siirdus Ukrainasse, et toetada Euromaidani kuna ukrainlased toetasid Gruusiat 2008. aasta sõjas Venemaa vastu.http://www.messenger.com.ge/issues/4041_december_20_2017/4041_tea.html 

Aprillist 2014 sõjaline instruktor Luhanski oblastis, õpetas välja ühte politseipataljoni. Samal ajal liikus võitlema Luhanski rindele.Mamuka Mamulashvili, Commander of the Georgian Legion: Ukraine is the only country to take on the challenge of the barbaric terrorist state that is Russia Asus juhtima vabatahtlikest koosnevat Gruusia Rahvusleegioni, mis alates 2016. aastast on osa ametlikest Ukraina relvajõududest. 19. septembril 2015 nimetati ta Ukraina rahvakangelaseks.https://web.archive.org/web/20200113085137/http://slavaukraine.net/ua/novini/heroyam-slava/3514-mamuka-mamulashvili-udostoen-zvaniya-narodnyj-geroj-ukrainy.html

Venemaa on korraldanud tema vastu korduvaid tapmiskatseid. 2019. aasta detsembri algul sai ta ühes Obuhhovo linna lähedal Kiievi oblastis talle tehtud mõrvakatses kuulihaavu.https://news.rambler.ru/caucasus/43277567-gruziya-online-gruziya-na-ukraine-pytalis-ubit-komandira-gruzinskogo-legiona/

 Venemaa kallaletung Ukrainale 2022–2023 
2022. aasta Kiievi kaitselahingute ajal olid Gruusia leegioni võitlejad esimesed, kes Kiievi oblastis Hostomeli lennuväljal venelastele vastu astusid.https://www.politico.com/news/2022/03/24/ukraine-legion-foreign-soldiers-00020233 

 Viited 

Kategooria:Gruusia sõjaväelased
Kategooria:Ukraina sõjaväelased
Kategooria:Vabatahtlikud võitlejad Venemaa sissetungi ajal Ukrainasse
Kategooria:Sündinud 1978